joelniklaus/EU_Wikipedias huggingface dataset:
Tretie oko (album)

Tretie oko je dvanásty štúdiový album slovenskej pop rockovej skupiny Elán, ktorý v roku 2003 vydalo hudobné vydavateľstvo BMG Ariola. Na výrobe tohto albumu sa ako textár najvýraznejšie podieľal Boris Filan, ktorý spolu s Ľubošom Zemanom patrí k autorom väčšiny hitov skupiny Elán, ako aj piesní, ktoré boli nahrané členmi skupiny v iných projektoch (sólová dráha Vaša Patejdla, či filmové piesne k trilógii Fontána pre Zuzanu).

Zoznam skladieb 
 „Tretie oko“ (V. Patejdl/B. Filan) - 4:31
 „Fuga“ (P. Jursa/P. Jursa) - 4:17
 „Láska moja“ (V. Patejdl/B. Filan) - 5:08
 „Šaman“ (V. Patejdl/B. Filan) - 4:13
 „Cigary idú do neba“ (J. Ráž/B. Filan) - 5:43
 „Orol“ (L. Horňák/J. Soviar) - 4:43
 „Život“ (V. Patejdl/Ľ. Zeman) - 3:34
 „Vyriešený problém“ (J. Baláž/B. Filan) - 3:45
 „Severný pól“ (L. Horňák/M. Jurika) - 3:02
 „Riziko“ (P. Jursa/P. Jursa) - 2:42
 „Originál“ (J. Baláž/J. Soviar) - 3:34
 „Strážca pečatí“ (V. Patejdl/Ľ. Zeman) - 3:54
 „Depka“ (V. Patejdl/B. Filan) - 3:48
 „Zaklínanie depky“ (V. Patejdl/B. Filan) - 1:58

Výroba albumu 
 Jozef Ráž - spev, basová gitara
 Ján Baláž - spev, sólová gitara
 Václav Patejdl - spev, klávesy
 Peter Farnbauer - gitary, vokály
 Ľubo Horňák - klávesy, vokály
 Henry Tóth - gitary, vokály
 Marcel Buntaj - bicie, perkusie
 Jozef Krajčovič - zvuková réžia  mastering
 Filip Jánoš 2003, Gibbon, Grafické štúdio - dizajn obalu
 Alan Lesyk - Logo Elán a Bubák

Referencie 

Hudobné albumy z 2003
Albumy skupiny Elán
Celočíselné programovanie

Celočíselné programovanie je odvetvie optimalizácie, prvá úloha celočíselného programovania bola riešena v roku 1958.

Úloha 
Úlohou celočíselného programovania je optimalizačná úloha

navyše s podmienkou, že premenné nadobúdajú len celočíselné hodnoty. Ak niektoré z premenných môžu nadobúdať hodnoty neceločíselné, ide o úlohu zmiešanú.

Najčastejší typ: lineárneho celočíselného programovania, ktoré rieši úlohu

pričom:
  označuje skalárny súčin vektorov c, x
 množina prípustných riešení M je popísaná sústavou

 kde A je matica rozmeru m × n, b je m-rozmerný vektor a c, x sú n-rozmerné vektory. Súčin Ax označuje súčin matíc.  C ⊆ {1,…,n} je množina indexov premenných, ktoré majú byť celočíselné.

Patrí sem napr.:
 problém obchodného cestujúceho
 problém batohu

Metódy riešenia 
Metódy riešenia celočíselného programovania:
 metódy sečných nadrovín (metóda rezov): riešime úlohu bez podmienok celočíselnosti. Ak je získané optimálne riešenie neceločíselné, potom odrežeme kus množiny prípustných riešení M, obsahujúcu bod x, ale v ktorom neleží žiadny celočíselný bod. Postup opakujeme až nájdeme celočíselné riešenie (pre niektoré konkrétne algoritmy je konvergencia zaručená).
 metóda vetvenia a medzí (branch & bound): úlohu rozdelíme na dve podúlohy a riešime rekurzívne.

Pre lineárne celočíselné programovanie existujú ďalšie špeciálne algoritmy (Gomory,…).

Referencie 
 Jan Pelikán: Diskrétní modely v operačním výzkumu, Professional Publishing, Praha 2001

Externé odkazy 
 http://cam.zcu.cz/~ryjacek/students/ps/TGD2.pdf (str 43 – 56)
 http://dce.felk.cvut.cz/rdu/rozvrhovani/download/rdu_c1.pdf (užitočné odkazy)
 http://www1.osu.cz/studium/mopv2/celocis
 http://www.fhi.sk/files/katedry/kove/predmety/Linearne_programovanie/Fendek/LP_Int_progr_ii.pdf (Gomoryho algoritmus)

Matematická optimalizácia
Programovanie
Ján Ruman Driečny

Ján  Ruman - Driečny ml. (* 1840 - † 1879), spolu so svojím starým otcom najznámejší slovenský horský vodca 19. storočia, lovec kamzíkov.

Životopis 
Býval v Štôle. Veľký znalec Mengusovskej a Batizovskej doliny, viacero prvovýstupov  - v roku 1874 prvovýstup na Vysokú (), prvovýstup na Východnú Železnú bránu,  prvovýstup  v roku 1875 s Jánom Pasternákom Batizovskou próbou na Gerlachovský štít. V roku 1876 vystúpil českým horolezecom Viktorom Lorencom z Batizovskej doliny cez Batizovskú próbu  na Zadný Gerlach a objavil prechod cez sedlo pod Drúkom.
V roku 1877 zopakoval tento výstup s  Viktorom Lorencom a Jánom Pastrnákom na vrchol Gerlachovského štítu. V tom istom roku vyliezol na Žabie sedlo (obťažnosť IV) a stal sa oficiálnym vodcom Uhorského Karpatského spolku. 

Uznávaným horským vodcom bol jeho starý otec Ján Ruman Driečny, st. (* 1780), ktorý viedol prvovýstup na Rysy v roku 1840.

Referencie

Externé odkazy 
 Prvovýstup na Vysokú
 Krátky životopis

Narodenia v 1840
Úmrtia v 1879
Slovenskí horolezci
Osobnosti zo Štôly
Osobnosti Vysokých Tatier
Kruskalov algoritmus

Kruskalov algoritmus, pomenovaný podľa Josepha Kruskala, je optimalizačný grafový algoritmus na hľadanie minimálnej kostry súvislého neorientovaného grafu s ohodnotením hrán, ktorý pri hľadaní riešenia uplatňuje pažravú stratégiu.

Vstupom algoritmu je súvislý graf  s daným ohodnotením hrán a výstupom je podmnožina hrán  taká, že graf  je strom, ktorý má spomedzi všetkých takýchto stromov najmenší súčet ohodnotení hrán.

Opis algoritmu 
 Vstup: súvislý graf  s daným ohodnotením hrán.
 Výstup: podmnožina hrán  taká, že graf  je minimálna kostra grafu G.
 Algoritmus: 
Inicializuj množinu A na prázdnu množinu.
Inicializuj množinu S na množinu všetkých hrán E.
Ak je množina S prázdna alebo je graf  strom, ukonči vykonávanie. Inak pokračuj krokom 4.
Odober z množiny S hranu e s minimálnym ohodnotením (ak ich je viac, vyber ľubovoľnú z nich). Pokiaľ hrana e spája dva rôzne komponenty súvislosti grafu , pridaj hranu e do množiny A. Pokračuj krokom 3.

Príklad

Pozri aj 
 Primov algoritmus

Zdroje 
 Cormen, T. H., Leiserson, Ch. E., Rivest, R. L., Stein, C.: Introduction to Algorithms. MIT Press, 2001.

Externé odkazy 
 Impementácia Kruskalovho algoritmu v jazykoch C++ a Java .
 Kruskalov algoritmus .

Grafové algoritmy
Yanga R. Fernández

Yanga R. Fernández (* 10. jún 1971, Mississauga, Ontário, Kanada) je kanadsko-americký astronóm na University of Central Florida. 

Spolu so Scottom S. Sheppardom objavil rodinu Carme, skupinu mesiacov planéty Jupiter. Jeho výskum sa zameriava na fyzikálne parametre a evolúciu komét a asteroidov.

V roku 2001 bol po ňom pomenovaný asteroid 12225 Yanfernández.

Referencie

Externé odkazy 

 Oficiána stránka
 MPC citácie

Astronómovia USA
Kanadskí astronómovia
Osobnosti z Mississaugy
Žeravé znamenie osudu

Žeravé znamenie osudu je tretí štúdiový album slovenskej rockovej skupiny Tublatanka, ktorý vydalo v roku 1988 hudobné vydavateľstvo Opus. Bol nahratý vo vtedy novom digitálnom štúdiu Opusu. Hitmi albumu sa stali skladby „Láska, drž ma nad hladinou“ a skladba „Pravda víťazí“ (ktorá sa neskôr stala jednou z hymien Zamatovej revolúcie).

Zoznam skladieb 
Autorom hudby a aražmánov je Martin Ďurinda, autorom textov piesní je Martin Sarvaš.
 „Prišiel moj čas“ - 5:39  
 „Stojím, padám“ - 4:48  
 „Šlabikár III.“ - 4:28  
 „Pravda víťazí“ - 5:05  
 „Láska drž ma nad hladinou“ - 5:20  
 „Žeravé znamenie osudu“ - 4:46  
 „Prometeus“ - 5:41  
 „Rock do civilu“ - 4:38  
 „Stúpam“ - 4:05  
 „Moj starý dobrý kabát“ - 3:17

Výroba albumu 
 Martin Ďurinda - elektrická a akustická gitara, Hammond organ, syntetizátory, spev
 Juraj Černý - bicie, perkusie
 Pavol Horváth - basová gitara, spev (2, 7)
 Miloslav Láber, Anton Kubasák - spolupráca na realizácii
 Július Kinček - zodpovedný redaktori
 Ján Lauko, Emil Nižňanský - hudobná réžia
 Jozef Krajčovič - zvuková réžia
 Michal Ivanický - technik
 Vít Fila - fotografie 
 Pavel Blažo - dizajn obalu

Hudobné albumy z 1988
Albumy Tublatanky
Dina Štěrbová

RNDr. Dina Štěrbová (* 1940), rod. Margita Schochmannová, je popredná výšková horolezkyňa slovenského pôvodu. V čase svojich dvoch úspešných výstupov na osemtisícovky už mala bydlisko v manželovom Olomouci, takže figuruje v českých prehľadoch osemtisícovkárov.

Lezenie 
Asi 300 výstupov v Tatrách. V Alpách Civetta a Torre Venezia, Piz Badile. Účastníčka výpravy Haramoš 1970, Pamír - Leninov štít 1976. V r. 1977 stanovila čs. ženský výškový rekord výstupom na hindukúšsky Nošak (7492). V r. 1978 na Pamíre vystúpila v ženskom družstve na štít Korženevskej. V r. 1980 viedla ženskú expedíciu na Manaslu, dve účastníčky vystúpili na sev. vrchol (7056 m). V r. 1984 spolu s Američankou čs. pôvodu V. Komárkovou vystúpili na Čho Oju, čím posunula čs. výškový rekord, bol to zároveň prvý čs. a prvý ženský výstup na túto horu vôbec. Nie však čisto ženský, s nimi vystúpili šerpovia Norbu a Ang Rita (ten bol celkovo 10-krát na Mt. Evereste). V r. 1988 s Líviou Klembarovou vystúpili na Gašerbrum II, hoci výprava vedená R. Gálfym naň nemala povolenie a vedúci s touto zmenou plánu nesúhlasil. D. Štěrbová sa háji tým, že získala povolenie od francúzskej výpravy, dvoch pakistanských styčných dôstojníkov a výstup sa podarilo legalizovať dodatočne. V rokoch 1991 a 1992 sa neúspešne pokúšala o Mount Everest. V r. 1994 viedla expedíciu na Broad Peak. Najprv na pľúcny edém zomrel B. Bílek a kým vybavovala formality v Islamabade, na hore zahynul A. Himer, s ktorým sa odtrhol prevej a výprava definitívne skončila. Naposledy sa ešte pokúsila o Nanga Parbat.

V ďalšom období ešte absolvovala niekoľko trekov a spoluorganizovala humanitárnu akciu (česká nemocnica v Pakistane). Jej manžel je známy vodák a cestovateľ Otakar Štěrba.

Referencie 
 I. Dieška a kol.: Horolezectvo - Encyklopédia, Šport 1989.
 F. Kele: K trblietavým štítom Karakoramu, Bratislava 1991.
 M. Vranka: Od Gašerbrumu po Everest, 1996.
 A. Marec: Zóna odvahy, 1989.

Publikácie 
 D. Štěrbová: Čo Oju - tyrkysová hora, Olympia Praha 1988.

Externé odkazy 
 Českí horolezci na osemtisícovkách
 Prehľad výprav D. Štěrbovej

Narodenia v 1940
Slovenskí horolezci
Českí horolezci
Speedlite 430EX II

Canon Speedlite 430EX II je nový blesk pre digitálne fotoaparáty a kamery tohto výrobcu. Je to nástupca modelu Canon Speedlite 430EX. Parametre novšieho modelu smerové číslo 43m (ISO 100, 105 mm). Napájanie: 4AA baterie. Rozmery: 72 x 122 x 101mm, Hmotnosť: 330g bez baterii. Pozri Zoznam produktov Canon.

Pozri aj 
 Canon EOS
 Zoznam digitálnych fotoaparátov Canon EOS
 Canon Speedlite 580EX II

Externé odkazy 
 Canon's Batteries Official Page 
 Canon Speedlite Flash list 

Fotografické blesky
Stavebná fakulta Technickej univerzity v Košiciach

Stavebná fakulta Technickej univerzity v Košiciach (skr. SvF TUKE) je jedna z fakúlt Technickej univerzity v Košiciach, ktorá vznikla dňa 20. februára 1977. Štúdium sa začalo v ak. roku 1977/1978 v odbore pozemné stavby, následne sa v roku 1979 sa rozšírilo o študijný odbor Konštrukcie a dopravné stavby, ktorý bol v roku 1991 premenovaný na odbor Inžinierske konštrukcie a dopravné stavby. Fakulta sa hlási k nasledujúcim trom študijným programom v odbore stavebníctvo:
 pozemné stavby a architektúra,
 inžinierske konštrukcie a dopravné stavby,
 a technológia a manažment v stavebníctve.

Vedenie
Vedenie fakulty pozostáva z:
 Dekan: doc. Ing. Peter Mésároš, PhD.
 Prodekan pre vzdelávanie: RNDr. Katarína Krajníková, PhD.
 Prodekan pre rozvoj a zahraničie: prof. Ing. Martina Zeleňáková, PhD.
 Prodekan pre vedu a výskum: prof. Ing. Dušan Katunský, CSc.
 Tajomník: Ing. Jozef Selín, PhD.
 Predseda akademického senátu: Ing. Ivo Demjan, PhD.

Pracoviská
Fakulta má pod sebou tieto 4 ústavy s nasledujúcimi oddeleniami:

Ústav inžinierskeho staviteľstva
Katedra kovových a drevených konštrukcií
Katedra betónových a murovaných konštrukcií
Katedra geotechniky a dopravného staviteľstva
Katedra stavebnej mechaniky
Laboratórium inžinierskeho staviteľstva

Ústav Pozemného staviteľstva
Katedra architektúry a konštrukcií budov
Katedra fyziky budov
Katedra Technických zariadení budov
Laboratórium budov a prostredia

Ústav technológií, ekonomiky a manažmentu v stavebníctve
Katedra technológie stavieb
Katedra aplikovanej matematiky
Laboratórium technológií, ekonomiky a manažmentu v stavebníctve

Ústav environmentálneho inžinierstva
Katedra environmentálneho inžinierstva
Katedra materiálového inžinierstva
Laboratórium materiálového a environmentálneho inžinierstva

Referencie

Externé odkazy 
 Oficiálna stránka fakulty

Technická univerzita v Košiciach
Stavebné fakulty na Slovensku
Technické fakulty na Slovensku
Strojnícka fakulta Technickej univerzity v Košiciach

Strojnícka fakulta Technickej univerzity v Košiciach (skr. SjF TUKE) je jedna z fakúlt Technickej univerzity v Košiciach.

História fakulty 
Vládnym nariadením zo dňa 8. júla 1952 bola už po druhýkrát založená Vysoká škola technická v Košiciach a jednou z jej prvých troch fakúlt bola práve strojnícka fakulta s názvom Fakulta ťažkého strojárstva.

Neskoršia industrializácia Slovenska v odvetviach strojárstva, metalurgie, energetiky, ťažby a spracovania surovín si vyžadovala veľký počet kvalifikovaných strojných inžinierov. Fakulta poskytla výrazné osobnosti pre vznik dnešnej fakulty elektrotechniky a informatiky a neskôr aj pre vznik stavebnej fakulty.

Za obdobie svojej existencie strojnícka fakulta vychovala viac ako 400 bakalárov, približne 13 000 inžinierov a takmer 300 doktorandov.

Vedenie fakulty
Vedenie fakulty pozostáva z:
DekanDr. h. c. prof. Ing. Jozef Živčák, PhD
Prodekan pre inovácie a transfer technológiíprof. Ing. Dušan Šimšík, PhD. 
Prodekan pre vedu a výskumprof. Ing. Ján Slota, PhD.
Prodekan pre vzdelávaniedoc. Ing. Peter Frankovský, PhD.
Prodekan pre vnútorné, vonkajšie vzťahy, propagáciu a infomratikudoc. Ing. Ján Kráľ, PhD.
TajomníčkaIng. Michaela Kočišová, PhD., MBA
Predseda ASprof. Ing. Emil Spišák, CSc.

Ústavy 
Fakulta má nasledujúce ústavy:

Ústav automatizácie, robotiky a mechatroniky
 Katedra aplikovanej matematiky a informatiky 
 Katedra mechatroniky
 Katedra automatizácie, riadenia a komunikačných rozhraní
 Katedra robotiky
Ústav technológií a manažmentu
 Katedra strojárskych technológií a materiálov
 Katedra automobilovej výroby
 Katedra počítačovej podpory technológií
 Katedra priemyselného inžinierstva a manažmentu
Ústav konštrukčného a procesného inžinierstva
 Katedra aplikovanej mechaniky a strojného inžinierstva
 Katedra energetickej techniky
 Katedra konštrukčného, automobilového a dopravného inžinierstva
 Katedra výrobnej techniky
 Katedra procesného a environmentálneho inžinierstva
Ústav bezpečnostného a biomedicínskeho inžinierstva
 Katedra bezpečnosti a kvality produkcie
 Katedra biomedicínskeho inžinierstva a merania
Fakultné pracoviská
 Dekanát strojníckej fakulty

Dekani od vzniku fakulty 
Na čele fakulty od jej vzniku stáli dekani:

 prof. RNDr. František Jurga (1952 – 1955)
 prof. Dr. Ing. Jozef Ondra (1955 – 1958)
 prof. Ing. Alexander Doktor (1958 – 1961, 1966 – 1969, 1969 – 1971)
 prof. Ing. Ján Buda, DrSc. (1961 – 1966, 1972 – 1990)
 prof. Ing. Alojz Pažák, DrSc. (1971 – 1972)
 prof. Ing. Vladimír Klimo, CSc. (1990, 1991 – 1994)
 doc. RNDr. Vladimír Penjak, CSc. (1994 – 1997)
 Dr. h. c. prof. Ing. František Trebuňa, CSc. (1997 – 2000, 2001 – 2003)
 Dr. h. c. prof. Ing. Miroslav Badida, PhD. (2003 – 2011)
 Dr. h. c. mult. prof. Ing. František Trebuňa, CSc. (2011 – 2018)
 Dr. h. c. prof. Ing. Jozef Živčák, PhD., MPH (2018 – doteraz)

Referencie

Externé odkazy
 Oficiálna stránka fakulty

 
Technická univerzita v Košiciach
Strojnícke fakulty na Slovensku
Technické fakulty na Slovensku
Christoph Gruber

Christoph Gruber (* 25. marec 1976, Schwaz, Rakúsko) je rakúsky lyžiar. Svoje prvé preteky vo Svetovom pohári vyhral 21. decembra 2000. Celkovo vyhral Gruber 5 pretekov Svetového pohára.

Víťazstvá vo Svetovom pohári

Umiestnenie vo Svetovom pohári

Externé odkazy

 Oficiálna stránka 

Rakúski alpskí lyžiari
Miroľská slatina

Miroľská slatina je prírodná rezervácia v Laboreckej vrchovine v správe štátnej ochrany prírody Prešov.

Rozprestiera sa v katastrálnom území obce Miroľa, bola vyhlásená v roku 1980 a má rozlohu . Ochranné pásmo nebolo určené. Na území rezervácie platí 4. stupeň ochrany. Nachádza sa v Chránenej krajinnej oblasti Východné Karpaty. Predmetom ochrany je vzácna slatinná vegetácia s výskytom suchopýru širokolistého. Rastú v ňom medzinárodne významné kvety –  kruštík močiarny či barička močiarna patria medzi vzácne ohrozené druhy rastlín.  Dokopy sa v nej podarilo identifikovať 182 druhov rastlín. Okrem nich tu môžete zazrieť aj vzácne druhy vtákov. 

Chránené územie je ukážkou vzácnych lúčnych a slatinných spoločenstiev, ktoré sa v okrese Svidník nachádzajú iba v tejto lokalite. Dominujú tu ostrice, páperník širokolistý, na najmokrejších častiach vachta trojlistá a iné zákonom chránené rastliny.

Celá lokalita slúži ako náučný a výskumný objekt.

Referencie

Externé odkazy 
 Poloha na turistickej mape
 Prírodná rezervácia Miroľská slatina, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Laborecká vrchovina
Prírodné rezervácie v Prešovskom kraji
Miroľa
Chránené územia v okrese Svidník
Chránená krajinná oblasť Východné Karpaty
Miroslav Caban

Miroslav Caban (* 4. apríl 1964, Brezno) je český horolezec a fotograf slovenského pôvodu. V čase svojho výstupu na Mount Everest mal síce obe občianstva, ale trvalé bydlisko v Česku, takže figuruje v českých prehľadoch osemtisícovkárov. Jeho najväčším úspechom je zdolanie projektu Seven Summits - projekt, v ktorom majú horolezci vystúpiť na všetky najvyššie hory všetkých siedmich kontinentov - ako druhý na svete hneď za legendárnym Reinholdom Messnerom.

Lezenie 
Mladosť prežil na Liptove a v Banskej Bystrici, po vojenčine zakotvil a rodinu si založil na južnej Morave.

V Alpách vystúpil na Grossglockner, Mont Blanc, Matterhorn. V Andách najprv v roku 2000 neúspešný, 2001 úspešný pokus o Aconcaguu. V roku 2001 pokus o K2, dosiahol 8000 m. V ďalšom roku sa najprv pokúsil o Čho Oju, ale jeho najväčším úspechom sa stal výstup bez kyslíka na Mount Everest v roku 2002 . Potom sa sústredil na projekt 7 Summits (tiež Koruna Zeme), teda najvyššie vrcholy svetadielov. V roku 2004 zdolal Kilimandžáro, Elbrus, Mount McKinley a Mt. Vinson, 2005 Carstenz Pyramid, Mt. Kosciusko (najvyšší vrchol Austrálie "pre istotu") a znova Aconcaguu. Ako druhý Slovák po Hámorovi tak naplnil tento projekt, ale prvý (a 2. na svete) bez kyslíka. Na rok 2007 plánoval pokus o 4 osemtisícovky - Šiša Pangma, Čho Oju, Broad Peak a K2. Na dvoch sa pre nečas otáčal 200 m pod vrcholom, na zvyšných nižšie. Potom vyhlásil, že s osemtisícovkami končí.

Referencie 
 M. Vranka, Horolezectvo na prelome tisícročí, Šport 2003.

Externé odkazy 
 Českí horolezci na osemtisícovkách
 O Seven Summits
 Z marca 2008

Slovenskí horolezci
Českí horolezci
Lille OSC

Lille OSC je francúzsky futbalový klub, ktorý sídli v meste Lille. Bol založený v roku 1944 fúziou klubov Olympique Lillois a SC Fives.

Svoje domáce zápasy hrá na štadióne Stade Borne de l'Espoir. Jeho najväčším rivalom je klub RC Lens, zápasy medzi nimi sa označujú ako Derby du Nord (Seveské derby).

Úspechy 
 Ligue 1
 Víťazi (4): 1946, 1954, 2011, 2021
 Ligue 2
 Víťazi (4): 1964, 1974, 1978, 2000 
 Francúzsky pohár 
 Víťazi (5): 1946, 1947, 1948, 1953, 1955 
 Finalisti (2): 1945, 1949
 Pohár Intertoto
 '''Víťazi (1):  2004 
 Finalisti (1):  2002

Iné projekty

Externé odkazy 
 Oficiálna webstránka (fr)

 
Francúzske futbalové kluby
Futbalové kluby založené v 1944
Kontrola (House)

Kontrola (anglicky: Control) je štrnásta epizóda z prvej série seriálu Dr. House.

Dej 

Hlavným pacientom je 32-ročná Carly, ktorá je výkonná riaditeľka Sonyo Cosmetics. Housea prípad zaujme, pretože nemôže pohnúť nohou kvôli ochrnutiu stehenného svalu. Cameronovej napadne zrazenina v stehne a po chvíli zmanipuluje Foremana aj Chasea. House následne nariadi vyšetrenie. Po prvýkrát sa objavuje miliardár Edward Vogler, ktorý nemocnici venuje 100 miliónov dolárov a stáva sa predsedom správnej rady nemocnice. Od začiatku sa mu však House nepáči (jedným z dôvodov je nenosenie bieleho plášťa). Carlyne testy ukazujú, že je v poriadku, ale dostáva hrozné bolesti. House sa domnieva, že ide o rakovinu kosti a konzultuje to s Wilsonom. Testy však rakovinu neodhalia. Podozrenie ďalej padá na rakovinu konečníka. Carla však odmieta vyšetrenie (kolonoskopiu), ktorá by diagnózu potvrdila. Podstupuje miesto toho nákladnú virtuálnu kolonoskopiu, ktorá však žiadnu rakovinu neobjaví. Chase urobí angiogram, ktorý pokazí. House sa naňho preto nahnevá. Pri ďalšom z vyšetrení sa Carle v pľúcach začne hromadiť tekutina a ona sa topí. House navštívi jej izbu, keď spí a zistí, že sa rituálne reže do nôh, a že bude potrebovať transplantáciu srdca. Existuje však rizikový faktor, ktorý by transplantáciu znemožnil. Carla je bulimička a dlhodobo užíva Ipecac, ktorý spôsobil jej ochorenie srdca. Nakoniec ale House klame pred transplantačnou komisiou a Carla dostane nové srdce. Houseov tím však prehľadáva jej izbu a Chase nájde Ipecac, a tak ide udať Housea Voglerovi. Ten následne príde za Houseom a povie mu čo sa dozvedel. 

Medzitým liečil v ambulancii House chlapca, ktorého otec je nemý, pretože mu operovali koleno. To sa Houseovi nezdá. Zistí, že pri operácii mu pri intubovaní čiastočne poškodili hlasivky, za čo dostal od nemocnice odškodné. Do hlasiviek mu injekciou pichne botox, ktorý by mal všetko napraviť, ale otec je stále nemý. Nakoniec House zistí, že po jeho liečbe je nemý nie preto, že by nemohol, ale preto, že nechce vrátiť peniaze. To si však nechá iba pre seba.

Diagnózy 
 Zlé diagnózy: zrazenina v stehne, rakovina kosti, rakovina konečníka
 Správna diagnóza: Kongestívne zlyhanie srdca útokom bulímie a pravidelným užívaním sirupu Ipecac

Zdroje

Pozri aj 
 Rakovina
 Konečník
 Srdce
 Angiogram
 Kolonoskopia

Externé odkazy 
 DrHouse.cz – Sebeovládání 
 HouseMD.serial4u.cz – 1x14 Control

Epizódy 1. série seriálu Dr. House
Hermann Maier

Hermann Maier (* 7. december 1972, Altenmarkt im Pongau, Rakúsko) je bývalý rakúsky lyžiar. Svoje prvé preteky vo Svetovom pohári vyhral 23. februára 1997. Celkovo vyhral 54 pretekov Svetového pohára. Je držiteľom štyroch veľkých krištálových glóbusov za celkové víťazstva vo Svetovom pohári, a to za sezóny 1997/1998, 1999/2000, 2000/2001, 2003/2004, ktorý sa udeľuje pretekárovi s najvyšším počtom bodov získaných v sezóne.

Do histórie sa veľkými písmenami zapísal na olympiáde v Nagane v roku [1998], kde 13. februára v zjazde predviedol hrôzostrašný 40 metrov dlhý a nekontrolovaný let po ktorom skončil v ochrannej sieti. Akoby zázrakom vyviazol bez zranení a v nasledujúcich olympijských dňoch vyhral[Super G a obrovský slalom.

Jeho kariéra mohla predčasne skončiť v roku 2001 potom ako sa jeho motorka zrazila s Mercedesom Wolfanga F. Urpel početné zranenia, vrátane otvorenej zlomeniny tretieho stupňa, pomliaždeniny pravej päty, v oblasti panvy a objavili sa aj známky zlyhania obličiek. Veľké obavy mali lekári aj o jeho nohu, ale nakoniec sa im ju podarilo zachrániť. Dostal sa z najhoršieho a po 508 dňoch sa vrátil na svahy. V roku 2003 vyhral Super G Svetového pohára a na MS v tej istej disciplíne získal striebro.

Kariéru ukončil pred začiatkom olympijskej sezóny 2009/2010 iba pár mesiacov pred olympiádou vo Vancouveri. Pre jeho priaznivcov to bol veľký šok, keďže sa po operácii kolena cítil dobre a poctivo sa pripravoval na OH.

Víťazstvá vo Svetovom pohári

Umiestnenie vo Svetovom pohári

Referencie

Iné projekty

Externé odkazy 
 
 
 oficiálna stránka 

Rakúski alpskí lyžiari
Rakúski olympijskí víťazi
Rakúski strieborní olympijskí medailisti
Rakúski bronzoví olympijskí medailisti
Olympijskí víťazi v alpskom lyžovaní
Majstri sveta v alpskom lyžovaní
Osobnosti z okresu St. Johann im Pongau
Jozef Kostka

Jozef Kostka (* 29. január 1912, Stupava† 30. september 1996, Bratislava) bol slovenský sochár,  zakladateľ slovenského moderného sochárstva.

Životopis

Školské roky 
Vyučil sa v džbánkárskej dielni svojho strýka Ferdiša Kostku. V rokoch 193237 študoval na Vysokej škole umeleckého priemyslu v Prahe u prof. Karola Dvořáka. V rokoch 193839 študoval na École des Beaux-Arts v Paríži.

Pedagogická činnosť 
V rokoch 194049 pôsobil na Slovenskej vysokej škole technickej, odbor modelovanie. Táto škola bola akousi predchodkyňou Vysokej školy výtvarných umení.

V roku 1949 spoluzakladal Vysokú školu výtvarných umení v Bratislave. Spolu s Rudolfom Pribišom vychovali množstvo vynikajúcich slovenských sochárov (Jankovič, Meliš, Huba, Roller, Brezany). V jeho ateliéri pôsobil dva roky ako asistent slovenský sochár Justín Hrčka. Až na nátlak normalizátorov školu opustil.

Tvorba 
Kostkova tvorba je z väčšej časti figurálna, vyrovnáva sa s princípmi figurácie ako ju formuloval ešte Auguste Rodin. Ale najmä v šesťdesiatych rokoch 20. storočia inklinoval aj k archetypálnejším formám abstrakcie nadväzujúc na odkaz Constantina Brâncuşiho. V tejto časti tvorby sa u Kostku naplno prejavil zmysel pre materiál a citlivé až lyrické skúmanie procesu tvorby plastiky.

Je tvorcom mnohých pamätníkov napr. pomník Víťazstva pre Bratislavu 194649. Pomník SNP pre Partizánske 194650 patrí medzi najlepšie pamätníky na tému SNP. V roku 1957 sa zúčastnil na medzinárodnom bienále v São Paulo. Na svetovej výstave v Bruseli roku 1958 bol odmenený za reliéf „Na brehu rieky“ striebornou medailou, v tom istom roku sa zúčastňuje bienále v Benátkach. Je taktiež autorom súsoší Vďaka na bratislavskom Slavíne 1963, či plastiky Slovenská jar – pomník Ľudovíta Štúra v Modre 1964. V rokoch 196668 podnikol študijné cesty do Anglicka, Francúzska a Talianska. Patrí aj k laureátom ceny Cypriána Majerníka 1963, či k nositeľom titulu národný umelec 1967.

Napriek ťažkému obdobiu v ktorom žil dokázal si zachovať svoj ľudský morálny kredit.

Iné projekty

Externé odkazy 
Diela Jozefa Kostku v SNG 
https://www.jozef-kostka.sk/

Osobnosti zo Stupavy
Slovenskí sochári
Česko-slovenskí národní umelci
Mora gama

Mora gama (Autographa gamma syn. Plusia gamma) je druh motýľa z čeľade morovité (Noctuidae). Vyskytuje sa v celej Európe.

Morfológia 
Predné krídla majú tmavohnedú farbu, pri prednom okraji s charakteristickou zlatou škvrnkou v tvare gréckeho písmena gama. Zadné krídla sú sivožlté so širokým hnedým rozstrapkaním. Rozpätie krídel okolo 45 mm. Húsenica je zelenožltá alebo zelená, má len tri páry zadných nôh, telo ku koncu rozšírené, na chrbtovej časti 6 nezreteľných svetlých čiar, na bokoch bledožlté pásiky prebiehajúce pozdĺž dýchacích otvorov. Celé telo húsenice pokrývajú riedke drobné bodky na bradavkách. Telo dospelej húsenice meria okolo 32 mm.

Mora gama ako škodca 
Je to polyfágny druh, v niektorých rokoch spôsobuje značné škody. Škodia húsenice, ktoré skeletujú listy. Pri masovom výskyte ničia takmer celú listovú čepeľ.

Vývoj 
Škodca prezimuje obyčajne v štádiu húsenice na hostiteľských rastlinách alebo pod suchými zvyškami na zemi, ale môže prezimovať aj v iných štádiách. Na jar po zakuklení vyletujú motýle, ktoré v máji alebo začiatkom júna kladú vajíčka na listy rozličných kultúrnych rastlín. Húsenice jednej generácie poškodzujú často hrach, repu a zemiaky. Zakukľujú sa vo voľných zámotkoch, najčastejšie v mieste žerú. V auguste sa objavujú motýle, ktoré kladú vajíčka na repe, ďateline a na iných rastlinách. Húsenice tejto generácie prezimujú.

Iné projekty

Zdroj 
 A.Studziňski, F.Kagan, Z. Sosna - Atlas chorôb a škodcov zeleniny

Morovité
Slovenská literatúra (časopis)

Slovenská literatúra s podtitulom revue pre literárnu vedu je vedecký časopis vydávaný Ústavom slovenskej literatúry Slovenskej akadémie vied v Bratislave. Časopis bol založený v roku 1954. Publikuje štúdie, články, recenzie a výskumné materiály predovšetkým o dejinách slovenskej literatúry a teórii literatúry.

Externé odkazy 
 Informácie o časopise na stránkach USL SAV: 

Slovenské literárne časopisy
Časopisy v slovenskom jazyku
Majstrovstvá sveta v ľadovom hokeji hráčov do 20 rokov 1999

Majstrovstvá sveta v ľadovom hokeji hráčov do 20 rokov v roku 1999 sa uskutočili od 26. decembra 1998 do 5. januára 1999 vo Winnipegu.

Základné skupiny

Skupina A

Skupina B

Skupina o udržanie

Play-off

Pavúk

Štvrťfinále

Semifinále

Zápas o 5. miesto

Zápas o 3. miesto

Finále

Poradie a štatistiky

Konečné umiestnenie

Kanadské bodovanie

Soupisky nejlepších mužstev 
  Rusko

Jurij Gerasimov, Alexej Volkov - Michail Donika, Konstantin Gusev, Dmitrij Kokorev, Artem Marians, Maxim Maslenikov, Kiril Safronov, Vitalij Višnevskij - Maxim Sergejevič Afinogenov, Denis Archipov, Maxim Balmočnych, Artum Chubarev, Jurij Dobriškin, Dmitrij Kirilenko, Roman Ljašenko, Andrej Nikitěnko, Alex Rjazancev, Petr Šastlivij, Denis Švidkij, Aleksandr Verenikin, Alexander Zevakin. Trenéri: Gennadi Tygurov a Valentin Gurejev

  Kanada

Brian Finley, Roberto Luongo − Bryan Allen, Brian Campbell, Andrew Ference, Brad Ference, Robyn Regehr, Brad Stuart, Mike Van Ryn − Blair Betts, Tyler Bouck, Kyle Calder, Jason Chimera, Harold Druken, Rico Fata, Simon Gagné, Brad Leeb, Adam Mair, Kent McDonell, Brenden Morrow, Daniel Tkaczuk, Jason WardTrenéri: Tom Renney, Stan Butler a Claude Julien

  Slovensko

Karol Križan, Ján Lašák - Martin Bartek, Martin Čakajík, Ladislav Harabin, Branislav Mezei, Tomáš Nádašdi, Peter Podhradský, Marek Priechodský, Juraj Slovák, Peter Smrek - Zoltán Bátovský, Martin Cibák, Marián Gáborík, Michal Hudec, Martin Hujsa, Michal Košík, Roman Maczoszek, Ladislav Nagy, Lubomír Pištěk, Peter Sejna, Miroslav Zálešák.Trenéri: Ján Filc, Miroslav Kimijan

Referencie 

Majstrovstvá sveta juniorov v ľadovom hokeji
1998 v Kanade
1999 v Kanade
Ľadový hokej v 1998
Ľadový hokej v 1999
Ľadový hokej v Kanade
Šport vo Winnipegu
Brandon (Manitoba)
Peter Brezovan

Peter Brezovan (* 9. december 1979, Bratislava) je slovenský futbalový brankár. Chytá v anglickom klube Brighton and Hove Albion. Bol členom Slovenskej reprezentácie do 21 rokov.

Iné projekty

Referencie

Externé odkazy 
 Peter Brezovan na Soccerbase 
 Peter Brezovan na stránke premiership.cz

Zdroj 

 

Osobnosti z Bratislavy
Slovenskí futbalisti
Hráči MŠK Petržalka
Hráči FK Vinohrady Bratislava
Hráči ŠKP Devín
Hráči MSK Břeclav
Hráči SK Sigma Olomouc
Hráči 1. FC Brno
Hráči FK Inter Bratislava
Hráči Swindon Town FC
Timothy Zahn

Timothy Zahn (* 1. september 1951, Chicago, Illinois, USA) je americký spisovateľ science fiction. Jeho najznámejším dielom je trilógia o veľkoadmirálovi Thrawnovi, odohrávajúca sa vo vesmíru Star Wars niekoľko rokov po Návrate Jediho.

Narodil sa v Chicagu v roku 1951. Na Michiganskej štátnej univerzite získal v roku 1973 bakalársky titul z fyziky. Ďalší akademický titul – magisterský – získal opäť z fyziky v roku 1975 na University of Illinois. V tom istom roku sa začal venovať písaniu science fiction. Je ženatý, jeho manželka Anna s ním žije v Oregone. Roku 1984 získal Cenu Hugo za novelu Kaskádový bod.

Dielo

Star Wars

Thrawnova trilógia
 Heir to the Empire, 1992 (čes. Dědic Impéria)
 Dark Force Rising, 1993 (čes. Temná síla na vzestupu)
 The Last Command, 1993 (čes. Poslední povel)

Ruka Thrawnova 
 Specter of the Past, 1998 (čes. Přízrak minulosti)
 Vision of the Future, 1999 (čes. Vize budoucnosti)

Romány 
 Survivor's Quest, 2004
 Outbound Flight, 2006
 Allegiance, 2007
 Star Wars: Medzigalaktická výprava, 2006
Komiksy:
 Mara Jade: By the Emperor's Hand – v spolupráci s Michaelom Stackpolom
 Mara Jade: A Night on the Town – in: Star Wars Tales #1

Poviedky 
 Hammertong – antológia „Tales from the Mos Eisley Cantina“
 Side Trip – antológia „Tales from the Mos Eisley Cantina“, v spolupráci s Michaelom Stackpolom
 Interlude at Darknell – antológia „Tales from the Mos Eisley Cantina“, v spolupráci s Michaelom Stackpolom
 Sleight of Hand – antológia „Tales from Jabba's Palace“

Conquerors Trilogy 
 Conquerors' Pride, 1994
 Conquerors' Heritage, 1995
 Conquerors' Legacy, 1996

Cobra Series 
 Cobra, 1986 (čes. Kobra + Kobra z Aventine, 2002)
 Cobra Strike, 1987 (čes. Synové kobry + Vojna kober) 
 Cobra bargain, 1988

Blackcollar Series 
 The Blackcollar, 1983
 The Backlash Mission, 1986

Dragonback Series 
 Dragon and Thief, 2003
 Dragon and Soldier, 2004
 Dragon and Slave, 2005

Romány 
 The Firebird
 A Coming of Age, 1985
 Triplet, 1987
 Spinneret, 1985
 Deadman Switch, 1988
 War Horse, 1990
 The Icarus Hunt, 1999
 Angelmass, 2001
 Manta's Gift, 2002
 Green and the Gray, 2004
 Night Train to Rigel, 2005

Zbierky 
 Cascade Point and Other Stories, 1986
 Time Bomb and Zahndry Others, 1988
 Distant Friends and Other Stories, 1992
 Star Song and Other Stories, 2002

Ocenenia 
 Cena Hugo
 1984 – novela – Kaskádový bod

Externé odkazy 
 http://www.dragoncon.org/people/zahnt.html
 Bibliografia ba SciFan
 Bibliografia na ISFDB

Spisovatelia science-fiction
Nositelia ceny Hugo
Osobnosti zo Chicaga
Pravidlá podsvetia (House)

Pravidlá podsvetia (anglicky: Mob Rules) je pätnásta epizóda z prvej série seriálu Dr. House.

Dej 

House lieči pacienta, Joey Smitha, ktorý musí ísť do ochrany svedkov, aby mohol svedčiť proti mafiánom. Pri sledovaní basketbalu skolabuje a upadne do kómy. Pacientov brat, ktorý je zhodou okolností právnik v bratovej kauze, chce, aby brata netestovali a prehovára a presviedča Housea, aby oneskoril diagnostikovanie, liečenie a následné prepustenie. Pacient sa ale preberie z kómy a nejaví žiadne symptómy ochorenia. House ho však nechce prepustiť aj keď má jeho tím na to iný názor. Vogler, ktorý je anonymne informovaný, nechá pacienta z nemocnice prepustiť. Za dve hodiny sa však vracia v sanitke potom, čo znovu skolaboval a upadol do kómy. Chase sa domnieva, že kóma bola spôsobená hepatitídou typu C, ktorú mohlo spôsobiť používanie drog alebo homosexualita, ale pacientov brat ho za toto vyjadrenie udrie. Potom čo si pacientov brat pohovorí s Houseom, je vedená oficiálne liečba tak, aby nepotvrdzovala Chaseovu verziu. Prevedená biopsia vyvráti hepatitídu a Houseovi napadne otrava jedom. House v garážiach miesto svojho auta objaví červenú Korvetu, ktorá je darom od mafie. Pacient má vysokú hladinu estrogénu, čo je nový symptóm, ktorý do ničoho nezapadá. Jeho pečeň kolabuje a Houseov tím netuší, čo je príčinou. Použijú tak prasačiu pečeň na prečistenie jeho krvi. Houseovi napadne, že otrava môže byť spôsobená prípravkom z čínskych bylín, ktoré majú pomôcť pri odvykaní od fajčenia. Smith sa preberie z kómy, ale po chvíli do nej znova upadne. House zisťuje, že mal pred oboma kómami steak. Kómu tak mohlo spôsobiť veľké množstvo bielkovín. Zvýšené množstvo estrogénu sa však stále nevysvetlilo. Neskôr House zistí, že zvýšená hladina estrogénu v jeho tele je spôsobená bylinným doplnkom, ktorý používajú ako afrodiziakum  homosexuáli. Ukazuje sa, že do ochrany svedkov chce ísť pacient práve kvôli svojej homosexualite, aby začal nový život. Jeho brat je tím otrasený, ale nakoniec mu odpustí. 

Vogler vyvíja nátlak na Cuddyovú, aby ospravedlnila, prečo Housea stále zamestnáva. Nakoniec ho zachráni. Ku koncu epizódy House povie Wilsonovi, že pod nátlakom Voglera musí vyhodiť jedného člena tímu.

Diagnózy 
 Zlé diagnózy: Hepatitída typu C, otrava bylinou HU
 Správna diagnóza: Nedostatok ornitín-transkarbamoylázy (OTCD)

Zdroje

Pozri aj 
 Hepatitída typu C
 Mafia
 Homosexualita

Iné projekty

Externé odkazy 
 DrHouse.cz - Zákon mafie 
 HouseMD.serial4u.cz - 1x15 Mob Rules

Epizódy 1. série seriálu Dr. House
Daniel Okáli

Daniel Okáli (* 9. marec 1903, Liptovský Mikuláš – † 23. november 1987, Bratislava) bol slovenský právnik, politik, literát a literárny kritik. Patril medzi zakladateľov skupiny Davistov, teda združenia ľavicovo orientovaných spisovateľov a politikov. V roku 19241937 vydávala skupina časopis DAV, ktorý popularizoval marxizmus a život v Sovietskom zväze. Odmietali domácu literárnu tradíciu, svoje postoje sa snažili vysvetliť novými prostriedkami. Nadväzovali na  futurizmus, expresionizmus, konštruktivizmus a poetizmus.

Daniel Okáli vyštudoval právo na Právnickej fakulte Karlovej univerzity v Prahe. Pôsobil ako advokátsky koncipient v Nových Zámkoch a Bratislave, neskôr ako advokát v Skalici. V roku 1935 bol členom volebnej komisie v Bratislave za Komunistickú stranu Československa spolu s významným bratislavským architektom Fridrichom Weinwurmom.

Počas druhej svetovej vojny bol aktívnym členom protifašistického odboja. Po skončení vojny najprv zastával funkciu predsedu Československej presídľovacej komisie so sídlom v Budapešti, ktorá uskutočňovala výmenu obyvateľstva medzi Maďarskom a Československou republikou. 

Po ukončení výmeny obyvateľstva nahradil vo funkcii povereníka vnútra SNR Gustáva Husáka. K jeho najvýznamnejším politickým rozhodnutiam patrí prijatie vyhlášky A-311/16-II/3-1948 slovenského povereníctva vnútra z 11. júna 1948, ktorým sa premenovali názvy 710 miest, obcí a osád na Slovensku. Šafárikovo, Kolárovo, Kalinčiakovo, Kalinkovo, Hamuliakovo, Palárikovo, Nálepkovo či Hurbanovo sú niektoré z mnohých, ktoré vďačia za svoje nové meno povereníkovi vnútra Danielovi Okálimu. Na povereníctve vnútra pôsobil aj počas prípravy a uskutočnenia "Akcie K - Kláštory" (tiež známej ako "barbarská noc"). Mužské mníšske rády boli zrušené a v noci z 13. na 14. apríla 1950 bolo internovaných 1180 rehoľníkov žijúcich v 76 kláštoroch z 15 reholí. 

V roku 1951 bol Okáli zatknutý a v roku 1954 vo vykonštruovanom takzvanom Procese s rozvratnou skupinou buržoáznych nacionalistov na Slovensku odsúdený k trestu odňatia slobody na 18 rokov.  Neskoršie rehabilitovaný, pracoval v Ústave slovenskej literatúry SAV v Bratislave. 

Po rehabilitácií zastával funkciu prvého podpredsedu Matice slovenskej, venoval sa literárnej tvorbe a kritike. Zomrel v roku 1987 v Bratislave.

Referencie

Externé odkazy 
Vyhláška A-311/16-II/3-1948
 Článok zo zdrojov SITA: Dnes uplynie 60 rokov od barbarskej noci

Slovenskí právnici
Slovenskí literárni kritici
Slovenskí politici
Slovenskí spisovatelia
Davisti
Politici KSS
Politickí väzni komunistického režimu v Česko-Slovensku
Osobnosti Matice slovenskej
Povereníci vnútra
Osobnosti z Liptovského Mikuláša
Obezita (House)

Obezita (anglicky: Heavy) je šestnásta epizóda z prvej série seriálu Dr. House.

Dej 

Hlavným pacientom tejto epizódy je 10-ročné obézne dievča Jessica, ktorá pri telocviku dostala infarkt. Medzi tímom vzniká napätie potom, čo im House oznámi, že mu Vogler nariadil vyhodiť jedného z nich. Tím vymýšľa teórie týkajúce sa Jessykynej váhy a domnievajú sa, že má syndróm X (tzn. že telo nespracuváva inzulín). Počas epizódy navštívi Vogler individuálne všetkých členov tímu a pýta sa ich čo si myslia a či chcú zostať. Je zrejmé, že Chase donáša Voglerovi, ale nikto to zatiaľ nevie. Medzi Chaseom a Cameronovou vznikajú veľké nezhody. Jessica dostáva psychózu, ktorú spôsobila hypoglykémia. Foreman zistí, že Jessica brala prášky na chudnutie a tie mohli spôsobiť zrazeniny. Po nejakej dobe začína krvácať a objavuje sa nekróza tkaniva na jej hrudi. Zvažuje sa radikálna mastektomia (t. j. amputácia pŕs). House sa domnieva, že Jessikyn malý vzrast, ktorý by nemal byť, vzhľadom k výške jej rodičov, môže mať niečo spoločného s hormónmi a že príčinou jej ochorenia je Cushingov syndróm. Použijú magnetickú rezonanciu, aby zistili zdroj hyperkortisonizmu. Nájdu tumor v hypofýze, ktorý spôsobil všetky problémy.

Medzitým House na ambulancii lieči ženu, ktorá prišla s tým, že ju pálí záha. House najprv myslel, že je tehotná, ale nakoniec zistil, že má 15-kilový tumor na vaječníku. Odmieta však chirurgické odstranenie, pretože má rada svoje telo, a že sa manželovi takto páči. Za Houseom príde nešťastný manžel, ktorý ho prosí, aby jej dohovoril. Pritom mu dá fotky ich 6 detí. Podľa dedičných znakov House zistí, že niekoľko z detí nie sú potomkovia pacientkynho manžela. Po rozhovore s pacientkou následne ide na operáciu. 

Ku koncu epizódy vraví House Voglerovi, že vyhodí Chasea. Vogler však toto rozhodnutie odmietol s tým, aby vybral niekoho iného. To House odmietne. Vogler ho však vyhráža, že zruší celé oddelenie.

Diagnózy 
 Zlé diagnózy: syndróm X, zrazeniny, problém s hormónmi
 Správna diagnóza: Cushingov syndróm

Zdroje

Pozri aj 
 Hormón
 Tumor
 Obezita
 Inzulín
 Psychóza
 Nekróza

Iné projekty

Externé odkazy 
 DrHouse.cz – Zátěž 
 HouseMD.serial4u.cz – 1x16 Heavy

Epizódy 1. série seriálu Dr. House
Majstrovstvá Európy v basketbale žien 2009

Majstrovstvá Európy v basketbale žien 2009 boli v poradí 32. Majstrovstvá Európy v basketbale žien. Turnaj organizuje FIBA Europe a konal sa v 3 lotyšských mestách: Liepāja, Riga a Valmiera od 7. do 20. júna 2009. Víťazom sa druhýkrát stali Francúzsky.

Tieto ME boli zároveň kvalifikáciou na Majstrovstvá sveta 2010, ktoré sa konali v Česku. Kvalifikovali sa na ne 3 najlepšie družstvá.

Kvalifikácia

Vyžrebovanie skupín

Výsledky

Základná skupina

Skupina A

Skupina B

Skupina C

Skupina D

Nadstavbová fáza

Skupina E

Skupina F

Vyraďovacia fáza

Štvrťfinále

Zápasy o 5. - 8. miesto

Semifinále

Zápas o 7. miesto

Zápas o 5. miesto

Zápas o 3. miesto

Finále

Konečné poradie

Referencie

Externé odkazy 
 Oficiálna stránka ME 2009 /
 ME 2009 na stránke FIBA Europe 
 ME 2009 na portáli eurobasket.com 
 ME 2009 na stránke todor66.com 
 ME 2009 na archivnej stránke FIBA 

Basketbal v 2009
Majstrovstvá Európy v basketbale žien
Basketbal
Marcel Palonder

Marcel Palonder (* 3. február 1964, Humenné) je slovenský spevák, hudobník, hudobný skladateľ a pedagóg. Brat František Palonder je režisér, scenárista a dramaturg. Jeho synovec Tomáš Palonder je herec a spevák.

Zo života 
S vlastnými kompozíciami vystupoval už ako 10-ročný. Vyštudoval klavír, kompozíciu a dirigovanie na konzervatóriu v Bratislave. 

V roku 1987 založil hudobnú skupinu Mandragora , s ktorou úspešne koncertoval po celom Česko-Slovensku. Na jar roku 1989 emigroval do Francúzska, kde sa usadil v Nice a spieval vážnu hudbu. To bolo podnetom, že začal študovat  operný spev v Monaku.
 
Po revolúcii 1991 sa vrátil na Slovensko a v roku 1992 založil hudobnú skupinu Accident's Happen. V roku 1996 zastupoval Slovensko na hudobnej súťaži Veľká cena Eurovízie s piesňou „Kým nás máš“, hudba Juraj Burian, text Jozef Urban. V roku 2005 založil spolu s ďalšími významnými slovenskými hudobníkmi skupinu Deep’n Space (Juraj Griglák, Martin Valihora, Anita Soul, Eugen Vizváry, Michal Bugala). Od roku 2008 sa aktívne venuje projektu TangoUltimo, komponovaniu scénickej a filmovej hudby, sólovým vystúpeniam a štúdiovej práci. V roku 2010 spolu s Tomášom Palonderom v sprievode Street Dance Academy vystúpili pod názvom Palonders na Eurovision Song Contest na Slovensku s piesňou „Slová slov“ .
V júli 2013 skomponoval hudbu a vystúpil spolu s ďalšími umelcami (Adriana Kučerová, Cantus Choir, Lúčnica) v projekte Proglas, ktorý bol oslavou 1150. výročia príchodu vierozvestcov Cyrila a Metoda na Slovensko.

Piesne, albumy

Diskografia 
 1992: Cudzinec v tvojom srdci - Opus  91 2354-1331

 1996: Kým Nás Máš / Right On Time - BMG Ariola 
 1996: Kým nás máš / Right On Time - BMG Ariola SR/ČR 74321 38569 2, CD singel
 1997: Sweet Love - Ivana a Marcel - Multi Graph, CD 
 2012: Vianoce 2012 - Branislav Masarovič, Trio s.r.o., CD 
 2016: Posledné tango - Marcel Palonder & Kristína Greppelová - Spinaker, CD

Spolupráca na albumoch 
 2009: Si zabil - Rytmus - EMI, CD, 14. Romales Kamen - Rytmus & Marcel Palonder & Anita Soul.
 2009: Zvierací inštinkt - Zverina - Odbery Records – N417 0004-2-331, CD, 07.Keď si preč - Zverina & Marcel Palonder.
 2011: Jiří Schelinger – česko-slovenská pocta 2011 - T Production CZ, CD, 04. Holubí dům - Peci Uherčík, Marcel Palonder, Peter Slivka.

Kompilácie 
 2007: Gold Supermix 1 - Opus (edícia Gold) - 08. Láska `91 - ? : Marcel Palonder 
 2007: Gold Supermix 2 - Opus (edícia Gold) - 08. Neznáma : Marcel Palonder
 2007: Hit storočia (2CD) - Opus - 11. Pocta Majakovskému - Marcel Palonder - cd1 (naspievaná pieseň je piesňou Roba Grigorova - originál je aj na tomto albume: cd2-11. pozícia)

Piesňová tvorba

Referencie

Externé odkazy 
 Marcel Palonder a Facebook-u
 Spevák a skladateľ Marcel Palonder... - www.cassovia.sk
 Eurovision 1996 Slovakia - Marcel Palonder - Kým nás máš
 Smoliar, čo má rozprávkové šťastie, rozhovor - sme.sk

Osobnosti z Humenného
Slovenskí popoví speváci
Slovenskí souloví speváci
Slovenskí džezoví speváci
Slovenskí popoví klaviristi
Slovenskí souloví klaviristi
Slovenskí džezoví klaviristi
Slovenskí hudobní pedagógovia
Stefan Persson

Stefan Persson (* 4. október 1947) je švédsky podnikateľ, syn Erlinga Perssona, ktorý založil švédsku módnu spoločnosť Hennes & Mauritz (H&M). Od roku 1982 je hlavným vlastníkom H&M. 

Podľa magazínu Forbes je jeho majetok $18,4 miliard v roku 2007, čo ho robí druhým najbohatším človekom vo Švédsku a 17. najbohatším človekom na svete. Býva v Štokholme.

Je fanúšikom Djurgårdens IF a finančne podporoval jeho vytvorenie.

Švédski podnikatelia
Petra Majdičová

Petra Majdičová (* 22. december 1979, Ľubľana, Socialistická federatívna republika Juhoslávia) je slovinská bežkyňa na lyžiach. Svoje prvé víťazstvo dosiahla v Drammene v šprinte klasickou technikou. Doposiaľ vyhrala 15 pretekov svetového pohára. Je špecialistkou najmä na šprinty klasickou technikou.

Umiestnenia na vrcholných podujatiach

Zimné olympijské hry

Majstrovstvá sveta

Víťazstvá vo Svetovom pohári

Umiestnenie vo Svetovom pohári

Externé odkazy 
 
 Oficiálna stránka 
 Petra Majdičová na sports-reference.com

Slovinskí bežci na lyžiach
Narodenia v 1979
Slovinskí olympionici
St. Gallen

St. Gallen je hlavné mesto rovnomenného kantónu vo Švajčiarsku. Mesto má 73 505 obyvateľov (2011). Mesto bolo založené v 7. storočí a dnes je kultúrnym a spoločenským centrom východného Švajčiarska.  St. Gallen ležiaci na rieke Steinach, ústiacej do Bodamského jazera, je označovaný ako brána do Appenzellských Alp. 

Mesto leží na hlavných dopravných komunikáciach St. Margrethen – Rorschach – St. Gallen – Winterthur – Zürich a Romanshorn – St. Gallen – Rapperswil – Luzern. Najväčšie turistické lákadlo, opátstvo St. Gallen, je zapísané od roku 1983 na zozname zozname svetového dedičstva UNESCO.

Osobnosti mesta 
 Paul Grüninger (* 1891 – † 1972), policajný dôstojník, Spravodlivý medzi národmi
 Medard Boss (* 1903 – † 1990), psychiater a psychoterapeut
 Heinrich Rohrer (* 1933 - † 2013), fyzik

Partnerské mestá 
 Liberec, Česko

Pozri aj 

 Zoznam miest vo Švajčiarsku

Iné projekty

Externé odkazy 
 Oficiálna stránka 

 
Mestá vo Švajčiarsku

Hlavné mestá švajčiarskych kantónov
Pyramída (encyklopedický časopis)

Pyramída je (zatiaľ) najväčšia slovenská všeobecná tlačená encyklopédia. Vychádzala v rokoch 1971 až 1990 mesačne formou celofarebných zošitov po 40 stranách.

Vydavateľom boli postupne: Slovakopress, potom Pressfoto a napokon Vydavateľstvo Obzor, a to najprv pre ČSTK neskôr pre Slovenský ústredný výbor Socialistickej akadémie Česko-Slovenska. Spomenutý výbor aj financoval vydávanie, pretože predajná cena (po celý čas 15 Kčs za číslo) nepokrývala všetky výdavky. Vedúcimi redaktormi boli postupne Oľga Slušná, potom Zuzana Hanzelová a napokon Milan Rajský. .

Najprv – do júna 1987 (čísla 1 až 192) – vychádzala podľa abecedy, neskôr – od júla 1987 – formou monotematických súborov tvoriacich de-facto akési dodatky k abecednej časti; tieto súbory sú:
 1987:
 Cicavce a vtáky Československa : č. 193195
 Pozoruhodné a úžitkové rastliny okolo nás : č. 196, 197
 Chránené územia Československa (národné parky, chránené oblasti): č. 198
 1988:
 Životné prostredie a život na Zemi: č. 199204
 Robotizácia, automatizácia a pružné výrobné systémy: č. 205210
 1989:
 Jadrová energia: č. 211216
 Elektronika a elektrotechnika: č. 217220
 Biotechnológie: č. 221  222
 1990: 
 Biotechnológie: č. 223  224

Medzi číslami 1192 sú zvláštnymi čísla 20 (monotematické číslo pre heslo Československo), 15 (obsahuje v strede vložku pre heslo Bratislava), 75 (monotematické číslo pre heslo ZSSR) a 147 (monotematické číslo pre heslo Praha). Čísla 30 až 156 obsahujú na vnútornej strane obálky na pokračovanie abecedne zoradený diferenčný slovensko-český (aj odborný) slovník.

Čísla 1192 majú spolu 6 144 strán textu a obrazu (+ 768 strán textu a obrazu na obálkach) na kriedovom papieri formátu väčšieho ako A4 (od č. 199 formát A4); strany sú priebežne číslované. Do čísla 198 encyklopédia vychádzala pod celým názvom Pyramída – encyklopedický časopis moderného človeka, od č. 199 pod názvom Pyramída – životné prostredie a život na Zemi a podobne, teda úplný názov obsahoval tému obsiahnutého monotematického súboru.

Zdroj 
 Pyramída: encyklopedický časopis moderného človeka. Slovakopress, 1971 - 1990

Externé odkazy 

 Encyklópedia v digitální knihovne JVK (jen z knihovny)

Slovenské encyklopédie